อายุ15 เพศหญิงคันทั้งตัวค่ะ ผื่นขึ้นเหมือนยุงกัดเเดงๆ เจ็บบริเวณหน้าอกเล็กน้อย คัน รู้สึกตาบวมเล็กน้อย
สวัสดีค่ะ อาการคันทั้งตัว มีผื่นขึ้นคล้ายยุงกัดเป็นตุ่มนูนแดงๆ ตาบวมนั้น ถ้าเป็นเฉียบพลันเลยนึกถึงลมพิษเฉียบพลันได้มากที่สุด สาเหตุเช่น หลังการกินอาหารหรือยาที่แพ้ การติดเชื้อเช่นเชื้อแบคทีเรียที่ก่อโรคในลำคอ หรือไม่มีสาเหตุแน่ชัด แต่หากมีอาการทางระบบอื่นๆร่วมด้วยเช่นคลื่นไส้ อาเจียน ปวดท้อง มีหายใจเสียงวี้ด หายใจลำบาก ความดันที่ต่ำลง อาจนึกถึงภาวะแพ้รุนแรง ที่ควรต้องได้รับการฉีดยาแก้แพ้และติดตามอาการในรพ และอาจจะมีอาการทางเดินหายใจตีบถึงแก่ชีวิตได้ถ้าไม่แน่ใจว่าความรุนแรงของโรคอยู่ในระดับใดนั้น ควรไปพบแพทย์เพื่อประเมินอาการถ้ามีเจ็บหน้าอก มีหน้าบวม ปากบวม ตาบวมร่วมด้วยในเบื้องต้นสามารถที่จะกินยาแก้แพ้แก้คันเพื่อบรรเทาอาการผื่นก่อนได้เบื้องต้น และสังเกตหรือทบทวนดูให้ดีกว่าเกิดสัมพันธ์กับการไปกินอาหารหรือยาอะไรหรือไม่ และครั้งต่อไปต้องหลีกเลี่ยง